CELEX: 31984R1313
Language: el
Date: 1984-05-11 00:00:00
Title: Κανονισμός (ΕΟΚ) αριθ. 1313/84 της Επιτροπής της 11ης Μαΐου 1984 για τροποποίηση των κανονισμών (ΕΟΚ) αριθ. 977/84 και (ΕΟΚ) αριθ. 978/84 όσον αφορά τη θέση προς πώληση στην εσωτερική αγορά μαλακού σίτου που έχουν στην κατοχή τους ο δανικός και ο βρετανικός οργανισμός παρεμβάσεως

Avis juridique important

|

31984R1313

Κανονισμός (ΕΟΚ) αριθ. 1313/84 της Επιτροπής της 11ης Μαΐου 1984 για τροποποίηση των κανονισμών (ΕΟΚ) αριθ. 977/84 και (ΕΟΚ) αριθ. 978/84 όσον αφορά τη θέση προς πώληση στην εσωτερική αγορά μαλακού σίτου που έχουν στην κατοχή τους ο δανικός και ο βρετανικός οργανισμός παρεμβάσεως  

Επίσημη Εφημερίδα αριθ. L 125 της 12/05/1984 σ. 0036 - 0036

***** ΚΑΝΟΝΙΣΜΟΣ (ΕΟΚ) αριθ. 1313/84 ΤΗΣ ΕΠΙΤΡΟΠΗΣ  της 11ης Μαΐου 1984  για τροποποίηση των κανονισμών (ΕΟΚ) αριθ. 977/84 και (ΕΟΚ) αριθ. 978/84 όσον αφορά τη θέση προς πώληση στην εσωτερική αγορά μαλακού σίτου που έχουν στην κατοχή τους ο δανικός και ο βρετανικός οργανισμός παρεμβάσεως  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (2), και ιδίως το άρθρο 8 παράγραφος 4,  Εκτιμώντας:  ότι οι κανονισμοί (ΕΟΚ) αριθ. 977/84 (3) και (ΕΟΚ) αριθ. 978/84 (4) της Επιτροπής όσον αφορά τη θέση προς πώληση στην εσωτερική αγορά 142 600 τόνων μαλακού σίτου που έχει στην κατοχή του ο δανικός οργανισμός παρέμβασης και 150 000 τόνων που έχει στην κατοχή του ο βρετανικός οργανισμός παρέμβασης, αντίστοιχα, καθόρισαν, λόγω λανθασμένου υπολογισμού, σε 200 τόνους αντί για 100 τόνους την ελάχιστη ποσότητα την οποία πρέπει να αφορούν οι προσφορές· ότι, προκειμένου να διευκολυνθεί η διάθεση των ποσοτήτων που τίθενται προς πώληση, πρέπει να διορθωθεί το λάθος αυτό· ότι η διόρθωση αυτή μπορεί να εφαρμοστεί αναδρομικά όσον αφορά τον μαλακό σίτο που έχει τεθεί προς πώληση από τον δανικό οργανισμό παρέμβασης επειδή ο οργανισμός αυτός προβλέπει στην προκήρυξη διαγωνισμού ότι η ελάχιστη ποσότητα την οποία πρέπει να αφορούν οι προσφορές πρέπει να είναι της τάξεως των 100 τόνων·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 3 παράγραφος 2 των κανονισμών (ΕΟΚ) αριθ. 977/84 και (ΕΟΚ) αριθ. 978/84 αντικαθίσταται από το ακόλουθο κείμενο:  «2. Κατά παρέκκλιση από το άρθρο 3 του κανονισμού (ΕΟΚ) αριθ. 1836/82, οι προσφορές, για να είναι αποδεκτές, πρέπει να αφορούν ποσότητα ίση τουλάχιστον με 100 τόνους.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Όσον αφορά την τροποποίηση του κανονισμού (ΕΟΚ) αριθ. 977/84, αρχίζει να ισχύει από τις 12 Απριλίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Μαΐου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 107 της 19. 4. 1984, σ. 1.  (3) ΕΕ αριθ. L 99 της 11. 4. 1984, σ. 9.  (4) ΕΕ αριθ. L 99 της 11. 4. 1984, σ. 11.